Bantay Sungay

Ti Bantay Sungay, ammo pay a kas Bantay Gonzales, ket ti maysa a bantay iti probinsia ti Cavite iti Filipinas. Mabirukan iti akindaya a Tagaytay, ti di aktibo nga estratobulkan ket ti kangatuan a punto ti probinsia ti Cavite iti . Dagiti bakras ti bantay ket ti taudan ti Karayan San Cristobal nga agayus manipud iti bantay a mapan iti Silang, Cavite aginggana iti sabanganna iti Laguna de Bay inti Calamba, Laguna.

Ti dati a natirad a pantok ti bantay ken ti naisalumina a sukogna ket nasayaat a dulon ti daga para iti nabigasion no aglaylayag iti ken iti likmut ti Luek Manila kadagiti nasapa a las-ud ti panaglaylayag.

Pantok ti Tagaytay 
Ti Bantay Sungay ket ti akindaya a patingga ti Kabambantayan ti Tagaytay, wenno ti kaaduan a pannakaammo a kas ti Pantok  ti Tagaytay, ti  a pantok a mabirukan iti akin-abagatan a parte ti probinsia nga agraman kadagiti kangato iti pagtengngaan iti agarup a  iti ngato ti pantar ti baybay. Sumakop ti pantok iti laud-abagatan a laud manipud iti Bantay Sungay aginggana iti Bantay Batulao iti probinsia ti Batangas.

Ti pantok, a mangtan-aw iti Danaw Taal iti probisnia ti Batangas, ket pudno daytoy a ti akin-amianan a ngarab ti Kaldera ti Taal. Ti  iti kalawa nga abut ti taga-ugma a bulkan ket sangkapaset a punnuen babaen ti Danaw Taal a kakuyog iti Bulkan Taal, ti maikadua a kaaktibuan a bulkan iti pagilian, a mabirukan iti asideg ti tengnga ti danaw. Ti akin-amianan a bakras ti pantok ket agin-inut nga agtambukor iti baba ti bakras aginggan intono makaabot iti pantar ti baybay iti Luek ti Manila, a maigiddiat iti napardas a panagpababa dagiti akin-abagatan a bakrasna ken iti daya ti Bantay Sungay. Adda dagiti sumagmamano a lugar iti igid ti danaw nga agparang dagiti nalatak a rangkis iti  ken ad-adu iti kangato, a ganggani a bertikal, a kas iti Mahabangato, iti Baranggay Banga, ken iti Balitbiring, iti Baranggay Caloocan iti Talisay, Batangas.

Ti Pantok ti Tagaytay ket parte ti lugar ti kabanbantayan a tangkig iti probinsia ti Cavite, a mangiraman kadagiti komunidad ti Tagaytay, Silang,  Amadeo,  Mendez,  Alfonso, Indang ken ti akin-abagatan a parte tif Maragondon. Mabirukan dagiti ili kadagiti elebasion iti ngato ti  nga agraman kadagiti bakras iti ad-adu ngem 2%.

Pannakadadael 
Ti pantok ti bantay ket dati a nangatngato iti maysa nga elebasion iti , Ti dati a bariweswesna, "ti maysa natirad a pantok iti akindaya a patingga iti maysa a tabla ti daga (Pantok ti Tagaytay)", ket mauysa idi kadagiti makitkita a dulon ti daga nga inus-usar babaen dagiti nasapa a nabigador no aglaylayag iti ken iti likmut ti Luek ti Manila. Balisongsong idi ti sukogna nga addaan kadagiti napadsok a bakras a nakunkuna a "di maserrekan", a natuktokan babaen dagiti naisangayan a pormasion ti bato a kapada dagiti sara, (Tagalog: sungay), isu a kasta ti nagan.

Nadadael ti Bantay Sungay iti pannakaipatader ti Palasio iti Langit ni Imelda Marcos, ti maysa a mansion a kasisigud a naikeddeng a kas balay-bisita ti dati a Gobernador ti California a ni Ronald Reagan (a saanmet a bimmisita). Daytoy ket nakaro a nangbaliw ti langa ti daga iti tangkig ti Cavite, gapu ta naidalumpinas ti bantay iti agarup a kagudua ti dati a prominensia tapno makalaon iti estruktura. Agtultuloy a saan a nalpas ti mansion kalapsan ti Rebolusion ti Bileg ti Tattao idi 1986 a nangbattuag iti diktadura ni Presidente Ferdinand Marcos. Ninaganan manen ti baro a gobierno daytoy iti Parke ti Tattao iti Langit, tapno maipakita dagiti sobra nga aramid ti napapanaw a turay.

Parke ti Tattao iti Langit 

Ti Parke ti Tattao iti Langit, iti adda itan iti tuktok ti Bantay Sungay, ket ti kangatuan a punto ti Probinsia ti Cavite. Agtakder ti parke iti  iti solido a rabaw ti daga a makaited iti maysa a 360-grado a buya iti Cavite ken ti pagbeddengan dagiti probinsia ti Batangas ken Laguna, ken iti ad-adu ngem Manila nga agraman iti kaadayo iti nalinteg a linia iti agarup a . Daytoy ket tan-awanna dagiti uppat a bagi ti danum – ti Danaw Taal, Luek Balayan, Laguna de Bay ken ti Luek Manila. Dagiti kabangibang a bantay a makita manipud iti Bantay Sungay ket mairamanti Bantay Makiling iti pagbeddengan ti Laguna-Batangas; Bantay Malepunyo ken Bantay Macolod iti Batangas; ken Bantay Banahaw iti Quezon.

Mabirukan ti Bantay Sungay kadagiti Baranggay ti Dapdap West ken Dapdap East iti Tagaytay, iti agarup a  iti daya manipud iti Sirkulo ti Siudad ti Tagaytay. Ti maysa nga akikid a kalsada a mangipan dagiti agbisbisita iti tuktok ti pagparkingan ken sumrekan ti parke. Maabot ti mansion babaen ti  a pannagna wenno babaen ti jeepney.

Dagiti nagibasaran 

Banbantay ti Filipinas